**PrivatAir** var et sveitsisk charterflyselskap. Selskapet blei oppretta i 1977, og gikk konkurs i 2018. Hovedkontoret lå i Meyrin utafor Genève, og hovedflyplassen var Genève internasjonale lufthavn. PrivatAir utførte flyginger for andre flyselskap og opererte i markedet for forretningsflyginger.

Historie
--------

Selskapet blei oppretta i 1977. Etter å ha leid inn fly, skaffa det seg sin første Boeing 737. Ti år seinere, i 1989, fikk PrivatAir Boeing 757 og Gulfstream IV. I 1998 skaffa selskapet seg Boeing Business Jet. PrivatAir blei den første kommersielle operatøren av Boeing Business Jet. Det bygde sin egen private terminal på Genève internasjonale lufthavn. Terminal C3 sto ferdig i 2002. Hovedkontoret til PrivatAir har lokaler i samme terminalbygning. 

Samarbeidet med Lufthansa om flyginger starta i 2002. PrivatAir begynte da å fly seks dager i uka mellom Düsseldorf internasjonale lufthavn og Newark Liberty internasjonale lufthavn utafor New York. Samme året fikk PrivatAir sine første Airbus A319. PrivatAir har også flydd ruter for Airbus-selskapet, Swiss International Airlines, KLM, Gulf Air og Scandinavian Airlines (SAS). For SAS opererte PrivatAir ruta mellom Stavanger og Houston i USA utelukkende med businessklasse, med fly malt i SAS-fargene.

Virksomhet
----------

PrivatAir har hovedkontor på Genève internasjonale lufthavn i Sveits. I tillegg opererer det fra Frankfurt internasjonale lufthavn i Tyskland og København lufthavn Kastrup i Danmark.

Selskapet tilbyr charterflyginger, inkludert forretningsflyginger. PrivatAir driver med utleie av fly med mannskap (wet lease) og opererer også ruteflyginger. I juli 2017 omfatta det ruter for Saudia Private Aviation, Lufthansa og Scandinavian Airlines.

Flyflåte
--------

Flyflåten til PrivatAir i Sveits består av Boeing 737-700, Boeing 757-200 og Boeing 767. Det sveitsiske selskapet har fire fly i flåten (juli 2017). Den tyske delen av selskapet har fire Airbus A319-100 og én Boeing 737-700 (juli 2017).

* Airbus A319-maskin fra PrivatAir på Manchester lufthavn.Airbus A319-maskin fra PrivatAir på Manchester lufthavn.
* Boeing 737-800 fra PrivatAir på Frankfurt internasjonale lufthavn.Boeing 737-800 fra PrivatAir på Frankfurt internasjonale lufthavn.
* Hovedkontoret til PrivatAir i Meyrin utafor Genève.Hovedkontoret til PrivatAir i Meyrin utafor Genève.
* Boeing 737 fra PrivatAir tar av fra Schiphol lufthavn utafor Amsterdam.Boeing 737 fra PrivatAir tar av fra Schiphol lufthavn utafor Amsterdam.
* En Airbus A319 fra PrivatAir på Düsseldorf internasjonale lufthavn.En Airbus A319 fra PrivatAir på Düsseldorf internasjonale lufthavn.

Referanser
----------

1. ↑  Nyborg, Hans Olav. «Sveitsisk flyselskap konkurs – Hangar.no». Arkivert fra originalen 9. desember 2018. Besøkt 7. desember 2018.
2. ↑  Company history Arkivert 27. juni 2017 hos Wayback Machine. PrivatAir. Henta 20. juli 2017.
3. ↑  SAS åpner oljerute mellom Stavanger og Houston, E24, 31. mars 2014. Henta 20. juli 2017.
4. ↑  The Company Arkivert 27. juni 2017 hos Wayback Machine. PrivatAir. Henta 20. juli 2017.
5. ↑  Scheduled Services Arkivert 22. juli 2017 hos Wayback Machine. PrivatAir. Henta 20. juli 2017.
6. ↑  Privatair Fleet Details and History, planespotters.net. Henta 20. juli 2017.
7. ↑  PrivatAir Fleet Details and History, planespotters.net. Henta 20. juli 2017.

Eksterne lenker
---------------

* Offisielt nettsted Rediger på Wikidata

* (en) PrivatAir – kategori av bilder, video eller lyd på Commons Rediger på Wikidata

* (en) PrivatAir – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |